Natten til torsdag nedbrændte et stuehus på en ejendom på Gjølvej ved Birkelse.

kl. 03.17 natten til torsdag blev der slået alarm, et stuehus på Gjølvej ved Birkelse stod i brand. Allerede inden brandvæsenet nåede frem, var huset totalt udbrændt, kun ydermurene stod tilbage. Vagtchef Bent Højgaard ved Nordjyllands Politi siger til TV2/NORD, at de har været i forbindelse med en 30-årig mand, som bor på ejendommen. Han var ikke hjemme, da branden brød ud. En bil som stod udenfor på gårdspladsen gik også op i røg.